3. ΝΟΜΟΣ υπ’ αριθ. 3662 της 5/9 Φεβρ. 1957 (ΦΕΚ α΄ 19) Περί οικονομικής ενισχύσεως του Ταμείου Συντάξεων Προσωπικού των Τραπεζών (πρώην) Εθνικής. Άρθρ.1.-1.Δια την οικονομικήν εξυγίανσιν του δυνάμει του Ν.Δ. 2626/53 «περί αναδιοργανώσεως των Ταμείων Συντάξεων και Αυτασφαλείας του προσωπικού των Τραπεζών Ελλάδος, Εθνικής και Κτηματικής και άλλων τινών διατάξεων» προελθόντος «Ταμείου Συντάξεων Προσωπικού των Τραπεζών (πρώην) Εθνικής» και προς ρύθμισιν ζητημάτων τινών αναφυέντων εκ της εφαρμογής του Ν.Δ. 2626/53, η Τράπεζα της Ελλάδος, η Εθνική Τράπεζα της Ελλάδος και Αθηνών και η Εθνική Κτηματική Τράπεζα της Ελλάδος, υποχρεούνται όπως, αρχής γινομένης από του 1956, ενισχύουν οικονομικώς το Ταμείον τούτο, δια της εις αυτό καταβολής ετησίων εισφορών. 2.Δια την πρώτην διετίαν αι κατά την παρ. 1 εισφοραί καθορίζονται εν συνόλω εις δραχ. 70.000.000 δια την Τράπεζαν της Ελλάδος, εις δραχ. 2.000.000 δια την Εθνικήν Κτηματικήν Τράπεζαν της Ελλάδος και εις δραχ. 50.000.000 δια την Εθνικήν Τράπεζαν Ελλάδος και Αθηνών, καταβλητέας εξ ολοκλήρου άμα τη δημοσιεύσει του παρόντος. Η εισφορά της Εθνικής Τραπέζης Ελλάδος και Αθηνών δύναται να κατανεμηθή, κατά την κρίσιν της μεταξύ των Ταμείων Συντάξεων της Τραπέζης ταύτης, δικαιουμένης άμα και όπως κατανείμη την εκ της ως άνω εισφοράς δαπάνην αυτής και εις πλείονας διαχειριστικάς χρήσεις. 3.Αι περί ων ο παρών Νομος εισφοραί αποτελούν εκπεστέαν παραγωγικήν δαπάνην των οικείων Τραπεζών και έσοδον των δικαιούχων Ταμείων, απηλλαγμένον πάσης κρατήσεως ή εισφοράς ή δικαιώματος υπέρ τρίτων. Άρθρ.2.-Εξουσιοδοτούνται οι Υπουργοί των Οικονομικών, Εμπορίου και Εργασίας, όπως , δια κοινών αποφάσεων αυτών και κατόπιν γνώμης των ενδιαφερομένων Τραπεζών, καθορίζουν ανά διετίαν τας πέραν της πρώτης διετίας ετησίας εισφοράς των εν άρθρ. 1 Τραπεζών. Άρθρ.3.-Τα κατά τας ως άνω διατάξεις καταβληθησόμενα υπό της Τραπέζης της Ελλάδος χρηματικά ποσά επιστραφήσονται παρά του Ταμείου Συντάξεων του Προσωπικού των Τραπεζών (πρώην) Εθνικής και δια καταβολής 15% εκ των ετησίων πλεονασμάτων αυτού μετά την εκπλήρωσιν απασών των προς τα ησφαλισμένα μέλη υποχρεώσεών του. Άρθρ.4.-Η ισχύς του παρόντος άρχεται από της δημοσιεύσεώς του εν τη Εφημερίδι της Κυβερνήσεως. (Αντί για τη σελ. 2025) Σελ. 2025(α) Τεύχος ΣΤ11 Σελ. 131 Ταμείο Συντάξεων Προσωπικού Εθνικής Τράπεζας της Ελλάδος 39.Π.α.3 